คือหนูอายุ17ปี เป็นคนที่ประจำเดือนชอบมาไม่ปกติค่ะ แบบเป็นทุกเดือนนะคะ แต่เดือนหนึ่งคือมามากกว่า7วัน บางเดือนก็มา2ครั้งต่อเดือน บางทีก็เป็นข้ามเดือน บางทีก็มาน้อยบางทีก็มามาก ถ้ามามากก็จะมาเป็นก้อน ปกติจะไม่ค่อยปวดท้องค่ะ หนูเคยเป็นประจำเดือนมาแบบทั้งเดือนมาเยอะมากตอนหนูอยู่ม.3 อายุประมาณ15-16ปี มาแบบเยอะแบบทั้งวันไหลไม่หยุดตลอด ตอนเป็นแรกๆพ่อแม่พาไปคลินิก ก็ฉีดให้ประจำเดือนก็หยุดเลย หายไปเดือนนึง พอเดือนต่อมาหนูก็เป็นอีกแบบเดิม (ตอนแรกก็เป็นประจำเดือนปกตินะคะ แล้วบังเอิญวันนั้นแม่ไม่สบายหนูเลยต้องทำงานกับพ่อ2คน ทำงานที่ไร่แบกของหนัก)พอหลังจากนั้นหนูก็ปวดท้องแบบปวดทั้งวันทำไรก็ปวดขยับนิดนึงก็ปวด แล้วหลังจากนั้นมันก็มาเยอะมากไปโรงเรียนคือพกผ้าอนามัยไป3-4ห่อ หนูก็เลยคิดว่าหยุดเรียนจนกว่ามันจะหาย มันก็ไม่หาย หนูก็เป็นแบบนี้มาสัก2อาทิตย์เลือดก็มาตลอด จนหนูแบบเป็นลมสลบไปเลยเพราะว่าน่าจะขาดเลือด หนูก็แอดมิทที่โรงพยาบาล2คืนให้เลือด2ถุง หลังจากออกจากโรงพยาบาลประจำเดือนก็มาปกติค่ะมาทุกเดือน แต่มาไม่ค่อยตรงกันนะคะแบบเคลื่อนแค่ไม่กี่วัน แต่พอมาตอนนี้ก็เป็นอีกแล้วค่ะ ประจำเดือนมานานนมาก2-3อาทิตย์ก็ไม่หายสักที เยอะบ้างไม่เยอะบ้าง หนูต้องทำไงคะ
สวัสดีค่ะ ประจำเดือนที่มานานมากกว่า 7 วัน ถือว่ามานานผิดปกติ อาจมีสาเหตุมาจาก เนื้องอกมดลูก เนื้องอกปากมดลูก เนื้องอกรังไข่ชนิดสร้างฮอร์โมน การติดเชื้อที่อวัยวะภายในอุ้งเชิงกราน มีภาวะเลือดออกง่ายและแข็งตัวยากผิดปกติควรไปพบแพทย์เช่นสูตินรีแพทย์เพื่อตรวจหาสาเหตุที่ทำให้เลือดประจำเดือนออกมากผิดปกติ และเข้ารับการรักษาอย่างเหมาะสมต่อไป และถ้ายังเลือดออกเยอะอาจต้องใช้ยาหรือใช้การขูดมดลูกช่วยในการหยุดเลือด และถ้ามีเนื้องอกที่ผิดปกติควรทำการส่งตรวจลักษณะ และอาจต้องผ่าตัดออกเพื่อให้หายขาดในบางราย เบื้องต้นไม่ซื้อยาปรับฮอร์โมนใดๆมาใช้เอง และถ้ามีอาการเลือดออกมากจนซีด เพลีย ควรรีบไปพบแพทย์